《次韵刘友鹤端午三首》
宋代·高斯得

昔经屈原坂，寒湍下悲鸣。
又渡汨罗江，{左氵右往}记曾输诚。
慨彼幽乱国，成此湘累名。
雕胡不受腻，淆予膳膏腥。
离骚二十五，往往言其清。
招汝千载后，来乎不来灵。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。